Diari Oficial de la Generalitat Valenciana


Sumari del DOGV 5734, del 03-04-2008 (2008/3738)

ORDRE de 15 de febrer de 2008, de la Conselleria de Cultura i Esport, per la qual es convoca un concurs públic per a la concessió de beques de col·laboració de personal tècnic en el Catàleg Col·lectiu del Patrimoni Bibliogràfic de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5734

Data del DOGV
:   03-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3738


Data del document
:   15-02-2008

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * assignació per estudis
    * patrimoni cultural
    * professió de la informació
    * catàleg

ORDRE de 15 de febrer de 2008, de la Conselleria de Cultura i Esport, per la qual es convoca un concurs públic per a la concessió de beques de col·laboració de personal tècnic en el Catàleg Col·lectiu del Patrimoni Bibliogràfic de la Comunitat Valenciana. [2008/3738]
El tractament dels fons referents al patrimoni bibliogràfic, així com els servicis prestats al públic per les biblioteques que conserven aquest tipus de fons, requereixen, a més de coneixements tècnics especialitzats, una pràctica que només es pot adquirir per mitjà del coneixement de les activitats que es realitzen en aquests centres.
Fent ús de les facultats que em confereix l'article 28 de la Llei 5/1983, de la Generalitat, de 30 de desembre, del Consell,
ORDENE
Primer
Convocar un concurs públic per a la concessió de nou beques de col·laboració de personal tècnic en el Catàleg Col·lectiu del Patrimoni Bibliogràfic de la Comunitat Valenciana, dotades cadascuna amb 8.333 euros. Aquestes beques es reparteixen de la forma següent:
- Alacant (província): 1 beca.
- València / Castelló (província): 8 beques.
Així mateix, s'aproven les bases per què es regeix aquesta convocatòria, incloses com a annex I a aquesta ordre, i els models de sol·licitud (annex II) per a les esmentades beques.
Segon
Les beques es concediran a càrrec de l'aplicació pressupostària 67.18.94.171.60, línia codi comptable T1610000, denominada «Beques de col·laboració de personal tècnic per a la realització del Catàleg Col·lectiu del Patrimoni Bibliogràfic Valencià», per un import màxim de 75.000 euros.
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes beques i se l'autoritza perquè, en l'àmbit de les seues competències, adopte les mesures necessàries per al desenvolupament i l'aplicació d'aquesta ordre.
Segona
La present Ordre produirà efectes des del dia de la publicació en el Diari Oficial de la Comunitat Valenciana.
Tercera
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà recórrer potestativament en reposició o bé caldrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 15 de febrer de 2008.
La consellera de Cultura i Esport
TRINIDAD MARÍA MIRÓ MIRA
ANNEX I
Bases per què es convoca un concurs públic per a la concessió de nou beques de col·laboració de personal tècnic en el Catàleg Col·lectiu del Patrimoni Bibliogràfic de la Comunitat Valenciana.
Primera
L'objecte d'aquesta convocatòria és la concessió de beques de formació de personal tècnic de biblioteques en centres i servicis bibliotecaris de la Generalitat, dotades cadascuna amb 8.333 euros.
Segona
1. Hi seran d'aplicació les presents bases reguladores d'aquesta convocatòria, el Decret 108/1992, del Consell que regula la concessió de beques, la Llei d'Hisenda Pública de la Generalitat Valenciana, la Llei 38/2003, General de Subvencions, així com el Reglament de la Llei 38/2003, aprovat pel Reial decret 887/2006.
2. Les ajudes concedides mitjançant aquesta convocatòria no necessiten notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel que es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.
Tercera
La duració de cada beca és de sis mesos.
Aquestes beques són incompatibles amb unes altres que pogueren concedir-se per a la mateixa o semblant activitat i amb qualsevol tipus de relació laboral que supere les 15 hores de treball setmanal.
En la sol·licitud, els aspirants hauran de triar obligatòriament entre l'opció de la província d'Alacant o l'opció València / Castelló. En l'adjudicació de les beques de cada opció i en la configuració de la llista d'espera corresponent s'hi tindrà en compte únicament els aspirants que hagen optat per ella.
Quarta
Les beques objecte d'aquesta convocatòria s'adjudicaran per mitjà d'un concurs entre els diversos aspirants que reunisquen els següents requisits i els acrediten documentalment:
a) Ser espanyol i tenir veïnat administratiu en qualsevol municipi de la Comunitat Valenciana.
b) Ser llicenciats en Documentació, diplomats en Biblioteconomia i Documentació o llicenciats en Humanitats.
c) No podran obtenir la condició de beneficiaris els sol·licitants que incórreguen en algun dels casos previstos en l'article 13 de la Llei 38/2003, de 17 de novembre, General de Subvencions.
Cinquena
Les sol·licituds, el model de les quals apareix en l'annex II, han d'adreçar-se a la Direcció General del Llibre, Arxius i Biblioteques de la conselleria de Cultura i Esport, i podran presentar-se en el Registre General de la conselleria de Cultura i Esport o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En aquest últim cas, es recomana al sol·licitant remetre un fax al número 189 632 228 de la Direcció General del Llibre, Arxius i Biblioteques, òrgan gestor de la convocatòria, amb indicació del número i de la data d'entrada en el registre.
1. El termini de presentació de sol·licituds serà de vint dies naturals, comptats a partir de l'endemà de la publicació de la present convocatòria en el Diari Oficial de la Comunitat Valenciana.
2. Les sol·licituds hauran d'anar acompanyades de la documentació següent:
a) Certificat acadèmic personal que acredite haver aconseguit la titulació corresponent i on consten les qualificacions obtingudes i el nombre de convocatòries per assignatura.
b) Curriculum vitae.
c) Certificat d'empadronament.
d) Tota la documentació que jutge pertinent adjuntar com a mèrit personal. En cas de treballs realitzats o publicats, caldrà adjuntar-ne una còpia.
e) Fotocòpia del DNI.
f) Imprés d'alta de tercers per a pagaments de la Generalitat emplenat com cal, d'acord amb el model de l'annex III.
g) Declaració responsable de no estar sotmès a cap de les prohibicions per a ser-ne beneficiari establides en l'article 13.2 de la Llei General de Subvencions.
h) Acreditació d'haver sol·licitat a l'òrgan competent el certificat que acredite que està al corrent de les seues obligacions tributàries i amb la Seguretat Social.
3. Tota la documentació haurà de presentar-se en documents originals o en fotocòpies compulsades com cal. La documentació que no complisca aquests requisits no serà tinguda en compte a l'hora de baremar l'expedient personal del sol·licitant.
4. Si la sol·licitud no reuneix els requisits previstos en aquesta base, es requerirà l'interessat perquè, en el termini de 10 dies hàbils, complete la documentació exigida. En cas contrari es resoldrà que l'interessat ha desistit de la seua petició.
Sisena
Per a la valoració dels mèrits dels sol·licitants es constitueix una Comissió Qualificadora integrada per:
President:
- Rafael Coloma Ruiz
Vocals:
- Fernando Lliso Bartual
- Carmina Alcañiz Buceta
- Everilda Ferriols Segrelles.
Secretari:
- Salvador Chapa Villalba.
a) La Comissió Qualificadora elaborarà la seua proposta, i disposarà de facultats per a realitzar per mitjà dels seus membres totes les comprovacions que considere necessàries per a la qualificació dels mèrits adduïts, així com la realització de prova pràctica o entrevista, si és el cas, si es considera oportú.
b) Una vegada finalitzada la corresponent valoració dels expedients de cadascun dels aspirants, la Comissió Qualificadora elevarà la corresponent proposta a la directora general del Llibre, Arxius i Biblioteques, qui resoldrà per delegació l'adjudicació de les beques. La resolució de concessió o de denegació es publicarà en el Diari Oficial de la Comunitat Valenciana i servirà de notificació als interessats.
Així mateix, la Comissió Qualificadora podrà formular una proposta en el sentit que siguen declarades desertes les beques de col·laboració si, al seu parer, no hi haguera concursants amb mèrits suficients per a l'adjudicació.
c) Si en el termini de tres mesos, comptats a partir del dia en què finalitze el termini de presentació d'instàncies, els interessats no hagueren rebut una notificació de la resolució per part de l'òrgan competent, s'entendrà que les sol·licituds formulades pels interessats són desestimades sense perjudici de tot això, l'administració haurà de dictar una resolució en compliment de l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en el sentit expressat en l'article 43.4.b) de la mateixa Llei.
Setena
La valoració de les sol·licituds presentades i la selecció dels becaris que haurà de proposar a la directora general del Llibre, Arxius i Biblioteques seran realitzades per la Comissió Qualificadora tenint en compte les següents condicions i criteris:
1. S'establirà en primer lloc una prova pràctica sobre catalogació i diversos aspectes del llibre antic, que puntuarà de 0 a 25 punts, i que podrà ser en modalitat test. Aquesta prova tindrà caràcter eliminatori i l'aspirant a la beca podrà portar a la prova pràctica les regles de catalogació del Ministeri d'Educació, Cultura i Esport (edició de 1995 o 1999) i disposar-ne. Els aspirants hauran de presentar-se en la prova amb el DNI.
La prova pràctica es realitzarà el dia 25 d'abril de 2008, a les 11 hores, a les seus següents:
- Biblioteca Pública Provincial d'Alacant, passeig de Ramiro, 15, 03818 - Alacant.
- Biblioteca Pública Provincial de Castelló, carrer de Rafalafena, 29, 12744 - Castelló de la Plana.
- Biblioteca Valenciana (monestir de Sant Miquel dels Reis), avinguda de la Constitució, 284, 46856 - València.
2. Als aspirants a la beca que hagen superat la prova pràctica de catalogació se'ls avaluaran les condicions de mèrit justificades com cal que hagen aportat d'acord amb les puntuacions següents:
a) Expedient acadèmic personal: de 0 a 8 punts.
b) Realització de cursos especialitzats de Biblioteconomia o de Patrimoni Bibliogràfic: de 0 a 4 punts.
c) Altres mèrits relacionats amb la matèria objecte d'aquesta convocatòria que puguen ser al·legats: de 0 a 4 punts.
d) Altres titulacions que no constituïsquen un requisit per a la concessió de la beca: màxim 4 punts, amb la distribució següent:
- títol de doctor: 2 punts,
- títol de llicenciat o equivalent: 1 punt,
- diploma universitari o equivalent: 0,5 punts.
e) Valencià: es valorarà fins a un màxim de tres punts després d'acreditar estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:
- Coneixements Orals: 0,75 punts,
- Grau elemental: 1 punts,
- Grau Mitjà: 2 punts,
- Grau Superior: 3 punts.
f) Idiomes comunitaris: fins a un màxim de 2 punts a raó de 0,40 punts per curs, o l'equivalència si es tracta de cicles, corresponent al títol expedit per la universitat o per una escola oficial d'idiomes.
3. La valoració final serà la resultant de sumar els punts aconseguits en l'avaluació de la prova pràctica de catalogació i l'avaluació de les condicions de mèrit. Les sol·licituds que no hagen superat la prova pràctica de catalogació seran desestimades tant per a la concessió de les beques com per a ser tingudes en compte a l'hora d'elaborar les llistes d'espera.
4. En cas d'empat entre dos aspirants a beca, tindrà preferència en la llista d'atorgament de beques o en la llista d'espera, l'aspirant que haja obtingut més punts en la prova pràctica de catalogació. En cas de persistir l'empat, hi prevaldrà l'aspirant amb més puntuació en l'expedient acadèmic personal (apartat a) del barem); en cas de persistir l'empat, tindrà preferència l'aspirant amb més puntuació en l'apartat c) del barem; en cas de persistir l'empat, hi prevaldrà l'aspirant amb més puntuació en l'apartat b) del barem.
5. Si durant el període de realització de la beca s'exhaureix la llista de reserva i queda més d'un mes natural de beca per gaudir, es tornarà a oferir la possibilitat d'adjudicació d'aquesta als aspirants que van renunciar-hi al seu dia sense haver arribat a realitzar cap període de beca. En aquest cas, se seguirà l'ordre d'aspirants establit per la resolució de la convocatòria.
Huitena
Són obligacions del beneficiari:
a) En el moment de l'atorgament de la beca, haurà d'aportar els certificats que acrediten que es troba al corrent de les obligacions tributàries (estatals i autonòmiques) i amb la Seguretat Social.
b) La realització de les activitats que el responsable del Catàleg Col·lectiu de Patrimoni Bibliogràfic de la Comunitat Valenciana els encomane, raó per la qual hauran de romandre als locals de la seu actual del mencionat catàleg (Biblioteca Valenciana) o en qualsevol altre local que tinga fons susceptibles de ser integrats en el Catàleg Col·lectiu, durant els set mesos realitzant el mateix horari que el personal del centre.
c) L'acreditació davant de la conselleria de Cultura i Esport de la realització de l'activitat o de l'adopció del comportament, així com el compliment dels requisits i condicions que determinen la concessió o el gaudi de l'ajuda.
L'acreditació es realitzarà per mitjà d'un certificat del director del centre o del servici on s'haja gaudit la beca i la presentació d'una memòria detallada de les activitats de formació realitzades pel becari. Aquesta memòria, que tindrà un mínim de 5 folis i un màxim de 10, s'haurà de presentar en la Biblioteca Valenciana en el termini de cinc dies una vegada finalitzada la beca.
d) El sotmetiment a les actuacions de control financer que corresponen a la Intervenció General, en relació amb les beques concedides.
e) La comunicació a la conselleria de Cultura i Esport de l'obtenció d'unes altres beques per a la mateixa finalitat, procedent de qualssevol administracions o ens públics.
f) Reintegrar els fons percebuts en els casos previstos en l'article 37 de la Llei 38/2003, de 17 de novembre, General de Subvencions.
Novena
Les beques es pagaran fraccionadament cada dos mesos per mitjà d'una transferència bancària, amb justificació prèvia d'haver realitzat l'activitat que va motivar la concessió.
Si el becari renuncia a la beca abans de l'acabament d'aquesta, se li pagarà la part proporcional de la beca d'acord amb l'activitat realitzada.
El període mínim realitzat de beca que dóna dret a la meritació econòmica de la part proporcional de la beca és d'un mes natural. Si el becari renúncia a la beca abans d'haver complit un període mínim de beca d'un mes natural, no tindrà dret a la meritació de la part proporcional de la beca realitzada. Les economies que puguen produir-se en aquests casos s'acumularan en la mateixa línia de beques, i podran ser gaudides pels següents adjudicataris de la beca.
Desena
La directora general del Llibre, Arxius i Biblioteques nomenarà els tutors dels becaris segons la seu on desenvolupen la seua formació. Els tutors s'encarregaran de la direcció de la formació i de les pràctiques que calga realitzar.
Onzena
Tota alteració de les condicions tingudes en compte per a la concessió de les beques, i en tot cas l'obtenció concurrent de beques atorgades per unes altres administracions o ens públics o privats, donaran lloc a la modificació de la resolució de concessió.
Dotzena
Quedarà sense efecte la concessió de la beca, després de l'audiència a la persona interessada, quan no es realitze l'activitat que en va motivar la concessió, quan deixen de reunir-se els requisits que es van exigir o quan s'incomplisquen, sense causa que ho justifique, les condicions establides en la present convocatòria.
Tretzena
Quan de l'exercici de les funcions d'inspecció o de control se'n deduïsquen indicis de la incorrecta obtenció, gaudi o destinació de la beca, els agents encarregats de realitzar-ho podran acordar la retenció de les factures, documents equivalents o substitutius i qualsevol altre document relatiu a les operacions en què aquests indicis es manifesten.
Pertocarà el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, General de Subvencions.
El control financer de les beques i les infraccions i sancions administratives que es deriven de les funcions de control es regularan d'acord amb el que preveuen els títols III i IV de la Llei 38/2003, de 17 de novembre, General de Subvencions.
Catorzena
La concessió i l'aprofitament de la beca no impliquen cap vinculació laboral o administrativa amb la conselleria de Cultura i Esport, ni amb cap dels centres i servicis dependents de la Generalitat, ni suposen cap compromís d'incorporació posterior a les plantilles dels citats centres.